༄༅། །གཡས་པས་བརྡུང་བ་ཐབས་ཀྱི་བྲོ། གཡོན་པས་བརྡུང་བ་ཤེས་རབ་བྲོ། །གཉིས་ཀས་བརྡུང་བ་ཟུང་འཇུག་བྲོ། །ཐབས་ཤེས་ཟུང་འཇུག་བྲོ་བརྡུངས་པས། །གཟུང་འཛིན་དབྱིངས་སུ་དག་པའི་བྲོ། །གཟུང་
འཛིན་མེད་པའི་བྲོ་བརྡུང་པས། །ཚེ་གཅིག་སངས་རྒྱས་འགྲུབ་པའི་བྲོ། །སངས་རྒྱས་ཐོབ་པའི་བྲོ་བརྡུངས་པས། །འགྲོ་བའི་དཔལ་དུ་འགྱུར་བར་ཤོག ། གླུ་བླངས་པའམ་མགུར་གང་རུང་འཐེན་པར་གསུངས། གཏེར་ཆེན་ཆོས་ཀྱི་རྒྱལ་པོ་མཆོག་གི་
མཚན་ཅན་ཉིད་གནས་དྲུག་གཙོ་བོ་རྒྱལ་པདྨ་ཤེལ་ཕུག་ཕེབས་པའི་ཚེ་ཉི་ཤར་གྱི་དུས་སུ་གསུང་ཉམས་ཅི་ཤར་ཚིག་རྐང་རིང་ཐུང་སྣ་ཚོགས་པ་གསོལ་འདེབས་དད་པའི་གདུང་དབྱངས་བྱིན་རླབས་ཀྱི་ཟིལ་དང་ལྡན་པ་གསུངས་པ་ཉིད་འདིར་བཀོད་པར་བྱའོ། ། ཉི་མ་ཤར་བ་ཤར་གྱི་ཕྱོགས་རོལ་ཕ་
ཀི་དེ་ན། །རྒྱ་ནག་རི་བོ་རྩེ་ལྔ་འཇམ་དཔལ་ཞིང་དུ། །འོད་གསལ་འཕོ་བ་ཆེན་པོའི་སྐུ་རུ་བཞུགས་པའི། །པཎ་ཆེན་བི་མ་མི་ཏྲ་སྙིང་དབུས་ནས་དྲན་བྱུང་། །ཕུང་ཁམས་སྐྱེ་མཆེད་ལྷ་རུ་དག་པའི་གསོལ་བ་ཞིག་འདེབས་ན།
སྣང་བ་ལྷ་རུ་ཤར་བའི་དངོས་གྲུབ་ཅིག་ཞུའོ། ། ཞེས་ཉི་ཤར་གྱི་དུས་སུ་པཎ་ཆེན་བི་མ་མི་ཏྲ་ལ་གསོལ་འདེབས་སུ་གསུངས་པའོ། ། ཉི་མ་ནུབ་པ་ནུབ་ཀྱི་ཕྱོགས་རོལ་ཕ་ཀི་དེ་ན། །ཟངས་མདོག་དཔལ་རི་པདྨ་འོད་ཀྱི་ཞིང་ཁམས་དེ་རུ། །ཚེ་དབང་རིག་
པ་འཛིན་པ་ཆེན་པོའི་ངོ་བོ་རུ་བཞུགས་པའི། །གུ་རུ་པདྨ་ཐོད་ཕྲེང་རྩལ་དེ་སྙིང་དབུས་ནས་དྲན་བྱུང་། །འབྱུང་འཇུག་གནས་གསུམ་སྔགས་སུ་དག་པའི་གསོལ་བ་ཞིག་འདེབས་ན། །སྒྲ་གྲགས་སྔགས་སུ་དག་པའི་དངོས་གྲུབ་
༄༅། །དག་ཐེར་གུ་རུ་རིན་པོ་ཆེའི་ལུང་ལྟར་བགྱིས་པའི་སྐབས་སུ། གྲུབ་དབང་བླ་མ་དམ་པ་ཚོགས་གཉིས་དང་རྟོགས་ལྡན་ཀུན་བཟང་ནམ་མཁའ་ཀློང་ཡངས་བཅས་ཀྱིས་ཡང་ཡང་བསྐུལ་བར་བརྟེན་བྲོའི་དོན་བཤད་པ་སོགས་སྐྱབས་མགོན་རིག་འཛིན་ཉིད་ཀྱི་གསུངས་རིམ་བཞིན་དུ་སྤྱན་སྔ་དེར་
བྲིས། །